Public procurement notice: Contract Notice
Published: 2021-09-03
Buyer: Suomen metsäkeskus
Country: FI
Contract type: Services
Procedure: Competitive procedure with negotiation
CPV classification: 72000000
Submission deadline: 2021-10-08
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Suomen metsäkeskus pyytää osallistumishakemuksia Metsälain ja metsätalouden tukien käsittelyn sovelluksen toimittamisesta, tukipalvelusta, ylläpito- ja jatkokehityksestä, osallistumishakemusten perusteella neuvotteluihin kutsutaan maksimissaan 3 yritystä.
Hankinnan tavoitteena on uusi sovellus, jolla pannaan toimeen lait, joiden osalta Metsäkeskus on toimivaltainen. Asiakirjavolyymeiltaan näistä suurimmat ovat Metsälaki ja tuleva metsätalouden kannustejärjestelmä, Metka. Metsälain edellyttämiä metsänkäyttöilmoituksia saapuu vuosittain 120 000 – 130 000 ja nykyisen kannustejärjestelmän, Kemeran, asiakirjoja 70 000 – 80 000.
Hankittava sovellus käsittää asianhallintaa, paikkatiedonkäsittelyä sekä budjetin ja rahavarojen käsittelyä ja seurantaa. Uuden sovelluksen hankintaan vaikuttaa tämänhetkisen tiedon mukaan 1.6.2023 voimaan tuleva uusi metsätalouden kannustejärjestelmä (Metka). Sovelluksella on voitava käsitellä Metkan vaatimat asiakirjat ja suorittaa tarkastukset Metka-lain tullessa voimaan ja toimitusprojektin muu sisältö on toteutettava viimeistään 1.6.2024 mennessä. Resurssien suunnittelussa on huomioitava, että Metka-osuudelle on tarpeen tehdä ylläpitoa ja jatkokehitystä heti sen tuotantoon menon jälkeen.
Hankittavan sovelluksen tavoite on mahdollisimman pitkälle viety, ajantasaisiin aineistoihin ja niiden analysointiin perustuva automaattinen asiakirjojen käsittely. Tällä pyritään muun muassa alentamaan hallinnon yksikkökustannuksia ja minimoimaan inhimillisistä tekijöistä johtuvia virheitä. Ne käsittelyn vaiheet, joita ei voida automatisoida, pyritään rakentamaan mahdollisimman tehokkaaksi ja käyttäjäystävälliseksi.
Metsäkeskus on osa Suomen valtionhallintoa ja sitä koskee julkisen hallinnon tietosuoja- ja tietoturvavaatimukset.
Toimituksen arvioitu alkamisajankohta on 1.4.2022, toimituksesta, ylläpidosta ja jatkokehityksestä solmitaan puitesopimus. Puitesopimusta täydennetään määräaikaisella toimitussopimuksella sekä toistaiseksi voimassa olevalla tukipalvelu-, ylläpito- ja jatkokehityssopimuksella, koska hankinta sisältää merkittäviä investointeja, jotka eivät tule katetuksi lyhyessä ajassa.
Hankintamenettelynä on neuvottelumenettely, koska on tärkeää ratkaista, miten hankittava järjestelmä integroituu Metsäkeskuksen kokonaisarkkitehtuuriin ja miten muutosvaiheen hallinta saadaan varmistettua siirryttäessä vanhasta laintoimeenpanojärjestelmästä uuteen. Lisäksi on tärkeää tunnistaa, miten järjestelmän toteutus tapahtuu osana Metsäkeskuksessa käytössä olevaa ketterään kehitykseen pohjautuvaa sovelluskehityksen toimintamallia.
Osallistumishakemuksensa jättäneiden ehdokkaiden joukosta valitaan maksimissaan 3 tarjoajaa, jotka kutsutaan osallistumaan neuvottelumenettelyyn.

Eligibility requirements: Vaatimukset on esitetty ESPD lomakkeella.